
94                                                                  DR 30.7.2018                                                       

 
Saya berharap Kerajaan Pakatan Harapan akan berusaha untuk memastikan 

Malaysia tidak ketinggalan dalam perkara ini kerana negara lain di rantau Asia Timur, Selatan 
telah jauh di depan.   

 Usaha-usaha yang harus diambil oleh Kerajaan Pakatan Harapan untuk menarik 
pelabur-pelabur tempatan dan asing termasuk memastikan negara kita menyediakan 
infrastruktur seperti pelabuhan yang sesuai untuk kawasan tertentu dan high speed 
broadband, dengan izin, di kawasan-kawasan industri dan komersial,  memudahkan proses 
penubuhan kilang, memudahkan proses urusan import dan eksport, mempercepatkan proses 
pemulangan cukai yang terlebih bayar dan memudahkan dan mempercepatkan proses 
pengambilan pekerja-pekerja asing untuk industri-industri tertentu  supaya tidak menjejaskan 
pembangunan dan pemodenan negara, menghapuskan segala gejala-gejala seperti rasuah 
dan red tape, dengan izin.   

Peraturan Bank Negara Malaysia yang memerlukan 75 peratus jualan eksport dalam 
mata wang asing perlu ditukar balik ke Ringgit Malaysia yang telah menjadi halangan untuk 
membangunkan negara kita. Memastikan graduan-graduan IPTA dan IPTS kita mempunyai 
kemahiran yang praktikal supaya memudahkan mereka mendapatkan pekerjaan yang 
sesuai.   

Di atas adalah masalah-masalah yang buat pelabur-pelabur tempatan dan asing 
menjauhkan mereka daripada Malaysia. Sebagai contoh, banyak kawasan yang 
dibangunkan masih tiada perkhidmatan high speed broadband, dengan izin. 

 Proses barang-barang yang diimport masuk ditahan di pelabuhan atas pelbagai 
sebab.  Permintaan bayar balik cukai import dan eksais dan juga cukai pendapatan selalunya 
ambil masa panjang yang tidak munasabah. Prosedur untuk membayar balik cukai 
memerlukan pasukan audit menyemak terlebih dahulu.  Akan tetapi, audit mengambil masa 
yang terlalu lama untuk memberi pelepasan untuk memproseskan bayaran balik. 

 Proses kelulusan daripada semua agensi dan pihak berkuasa yang berkenaan 
mengambil masa yang terlalu lama untuk penubuhan syarikat dan kilang. Proses ini harus 
dipendekkan dan menubuhkan satu agensi untuk menyelaraskan semua agensi lain untuk 
bersatu di bawah tanggungjawab agensi yang dilantik dan menyelesaikan segala isu yang 
berbangkit.  Pelabur-pelabur asing sentiasa mengalami masalah dalam pengambilan pekerja-
pekerja yang mahir, bukan hanya dalam aspek teknikal tetapi dalam aspek kemahiran 
menyelesaikan masalah.  Maknanya problem solving skills, dengan izin. 

 Sistem pendidikan harus dikaji semula untuk memastikan graduan-graduan 
daripada IPT dan IPTS yang praktikal untuk menyesuaikan diri di dalam dunia ekonomi kini.  
Walaupun kerajaan Barisan Nasional memperkenalkan insentif untuk menarik balik pakar-
pakar dalam pelbagai bidang tetapi ianya gagal. 

Saya berharap kerajaan Pakatan Harapan memahami bahawa bukan gaji sahaja 
yang menjadi kriteria seseorang warga yang bekerja di negara lain untuk membuat keputusan 
balik ke tanah air atau tidak, sebaliknya kriteria-kriteria lain seperti keselamatan, peluang 
kenaikan pangkat, sikap penjawat awam dan agensi-agensi kerajaan, sistem dan kualiti 
pendidikan adalah amat penting untuk mereka membuat keputusan supaya pulang ke tanah 
air. 

 Proses pengambilan pekerja-pekerja asing juga menjadi satu isu besar yang 
dihadapi oleh pelabur-pelabur tempatan dan asing. Proses permohonan mempunyai banyak 
tahap dan agensi tidak profesional dalam pengurusan untuk membantu mendapatkan permit 
kerja. Kebanyakan permohonan ada dalam status, dalam proses, dengan izin, walaupun 
permohonan telah dibuat dalam satu atau tiga tahun yang lalu. Saya difahamkan ini adalah 
satu kelakuan sengaja untuk perasuah. Saya menyeru Kerajaan Pakatan Harapan untuk 
menyiasat tuduhan ini.  

■1850 

Pada masa yang sama saya dengan izinnya, ingin memberi satu cadangan untuk 
menambah baik Akta Cukai Pendapatan 1967 dengan menyatukan semua pindaan undang-
undang atas akta yang tersebut di dalam satu akta baharu yang akan diselaraskan dengan 
perkembangan di dunia komersial yang terkini.  

 



Saya berharap Kerajaan Pakatan Harapan akan berusaha untuk memastikan. Malaysia tidak ketinggalan dalam perkara ini kerana negara lain di rantau Asia Timur, Selatan telah jauh di depan. Usaha-usaha yang harus diambil oleh Kerajaan Pakatan Harapan untuk menarik pelabur-pelabur tempatan dan asing termasuk memastikan negara kita menyediakan infrastruktur seperti pelabuhan yang sesuai untuk kawasan tertentu dan high speed broadband, dengan izin, di kawasan-kawasan industri dan komersial, memudahkan proses penubuhan kilang, memudahkan proses urusan import dan eksport, mempercepatkan proses pemulangan cukai yang terlebih bayar dan memudahkan dan mempercepatkan proses pengambilan pekerja-pekerja asing untuk industri-industri tertentu supaya tidak menjejaskan pembangunan dan pemodenan negara, menghapuskan segala gejala-gejala seperti rasuah dan red tape, dengan izin. Peraturan Bank Negara Malaysia yang memerlukan 75 peratus jualan eksport dalam mata wang asing perlu ditukar balik ke Ringgit Malaysia yang telah menjadi halangan untuk membangunkan negara kita. Memastikan graduan-graduan IPTA dan IPTS kita mempunyai kemahiran yang praktikal supaya memudahkan mereka mendapatkan pekerjaan yang sesuai. Di atas adalah masalah-masalah yang buat pelabur-pelabur tempatan dan asing menjauhkan mereka daripada Malaysia. Sebagai contoh, banyak kawasan yang dibangunkan masih tiada perkhidmatan high speed broadband, dengan izin. Proses barang-barang yang diimport masuk ditahan di pelabuhan atas pelbagai sebab. Permintaan bayar balik cukai import dan eksais dan juga cukai pendapatan selalunya ambil masa panjang yang tidak munasabah. Prosedur untuk membayar balik cukai memerlukan pasukan audit menyemak terlebih dahulu. Akan tetapi, audit mengambil masa yang terlalu lama untuk memberi pelepasan untuk memproseskan bayaran balik. Proses kelulusan daripada semua agensi dan pihak berkuasa yang berkenaan mengambil masa yang terlalu lama untuk penubuhan syarikat dan kilang. Proses ini harus dipendekkan dan menubuhkan satu agensi untuk menyelaraskan semua agensi lain untuk bersatu di bawah tanggungjawab agensi yang dilantik dan menyelesaikan segala isu yang berbangkit. Pelabur-pelabur asing sentiasa mengalami masalah dalam pengambilan pekerja- pekerja yang mahir, bukan hanya dalam aspek teknikal tetapi dalam aspek kemahiran menyelesaikan masalah. Maknanya problem solving skills, dengan izin. Sistem pendidikan harus dikaji semula untuk memastikan graduan-graduan daripada IPT dan IPTS yang praktikal untuk menyesuaikan diri di dalam dunia ekonomi kini. Walaupun kerajaan Barisan Nasional memperkenalkan insentif untuk menarik balik pakar- pakar dalam pelbagai bidang tetapi ianya gagal. Saya berharap kerajaan Pakatan Harapan memahami bahawa bukan gaji sahaja yang menjadi kriteria seseorang warga yang bekerja di negara lain untuk membuat keputusan balik ke tanah air atau tidak, sebaliknya kriteria-kriteria lain seperti keselamatan, peluang kenaikan pangkat, sikap penjawat awam dan agensi-agensi kerajaan, sistem dan kualiti pendidikan adalah amat penting untuk mereka membuat keputusan supaya pulang ke tanah air. Proses pengambilan pekerja-pekerja asing juga menjadi satu isu besar yang dihadapi oleh pelabur-pelabur tempatan dan asing. Proses permohonan mempunyai banyak tahap dan agensi tidak profesional dalam pengurusan untuk membantu mendapatkan permit kerja. Kebanyakan permohonan ada dalam status, dalam proses, dengan izin, walaupun permohonan telah dibuat dalam satu atau tiga tahun yang lalu. Saya difahamkan ini adalah satu kelakuan sengaja untuk perasuah. Saya menyeru Kerajaan Pakatan Harapan untuk menyiasat tuduhan ini. #1850. Pada masa yang sama saya dengan izinnya, ingin memberi satu cadangan untuk menambah baik Akta Cukai Pendapatan 1967 dengan menyatukan semua pindaan undang- undang atas akta yang tersebut di dalam satu akta baharu yang akan diselaraskan dengan perkembangan di dunia komersial yang terkini.